Klasa:620-07/18-01/10

Ur.broj:2186-95-01/1-18-1

Varaždin 27.kolovoz 2018.

Na temelju članka 48. stavka 3. Zakona o sportu (“Narodne novine” 71/06, 150/8, 124/10, 124/11, 86/12, 94/13, 85/15, 19/16), Zajednica sportskih udruga Grada Varaždina objavljuje

**JAVNI POZIV**

 **ZA PREDLAGANJE PROGAMA U PODRUČJU JAVNIH POTREBA**

**U SPORTU GRADA VARAŽDINA U 2019. GODINI**

**I.**

 Predmet ovog Javnog poziva je prikupljanje pisanih ponuda za provedbu Programa javnih potreba u sportu Grada Varaždina u 2019. godini.

 Zajednica sportskih udruga Grada Varaždina objedinjuje i predlaže, a Grad Varaždin u propisanoj proceduri utvrđuje te donosi Program javnih potreba u sportu Grada Varaždina, zajedno s godišnjim proračunom.

**II.**

 Sredstva osigurana u Proračunu Grada Varaždina za 2019. godinu namjenski će se rasporediti za slijedeće aktivnosti, poslove i djelatnosti:

* 1. **POTICANJE I PROMOCIJA SPORTA**
1. *1. nagrađivanje vrhunski kategoriziranih sportaša*
2. *2. nagrađivanje perspektivnih sportaša*
3. *3. međunarodna suradnja i razvojni sportski programi*
	1. **PROVOĐENJE PROGRAMA TJELESNE I ZDRAVSTVENE KULTURE DJECE I MLADEŽI, POJEDINACA I EKIPA GRADSKIH OSNOVNIH ŠKOLA**
4. *organizacija i provedba školskih sportskih aktivnosti*
	1. **PROVOĐENJE PROGRAMA TRENINGA I NATJECANJA SPORTSKIH UDRUGA, ČLANICA ZAJEDNICE SPORTSKIH UDRUGA GRADA VARAŽDINA**
		1. *programi treninga i natjecanja sportaša*
		2. *programi ekipa i pojedinaca koji su ostvarili vrhunske rezultate na domaćim i međunarodnim natjecanjima i razvojni programi*
		3. *program sportske škole (program sportske obuke mladih-početnika)*
	2. **SPORTSKO-REKREACIJSKE AKTIVNOSTI GRAĐANA**
		1. *provedba sportsko-rekreacijskih aktivnosti građana*
	3. **SPORT OSOBA S INVALIDITETOM I OSOBA OŠTEĆENA SLUHA**

 *1. programi treninga i natjecanja sportaša s invaliditetom i osoba oštećena sluha*

* 1. **ODRŽAVANJE SPORTSKIH OBJEKATA I FINANCIRANJE CIJENE SATA KORIŠTENJA SPORTSKIH OBJEKATA**

*1. programi aktivnosti na sportskim objektima u vlasništvu Grada Varaždina kojima*

 *upravljaju sportske udruge članice Zajednice sportskih udruga Grada Varaždina*

 *i Zajednica sportskih udruga Grada Varaždina*

*2. programi udruga koji svoje trenažne i natjecateljske aktivnosti provode na ostalim sportskim*

 *objektima*

* 1. **ORGANIZACIJA MEĐUNARODNIH, TRADICIONALNIH I PRIGODNIH PRIREDBI**

 *1. organizacija sportskih priredbi značajnih za promidžbu Grada Varaždina na državnoj ili*

 *međunarodnoj razini te tradicionalne sportske priredbe i natjecanja koja se organiziraju*

 *povodom Dana Grada Varaždina*

* 1. **FUNKCIONIRANJE SUSTAVA SPORTA**

*1. djelovanje Zajednice sportskih udruga Grada Varaždina*

*2. djelovanje gradskih sportskih saveza*

*3. izdavačka i promidžbena djelatnost*

*4. istraživačko razvojni programi*

 **I) PROGRAMI STUDENTSKIH SPORTSKIH UDRUGA**

1. *organizacija i provedba studentskih sportskih aktivnosti*

**III.**

Pravo sudjelovanja na Javnom pozivu imaju sportske udruge sa sjedištem/prebivalištem u Gradu Varaždinu, punopravne članice Zajednice sportskih udruga Grada Varaždina koje zadovoljavaju Odluke o načinu ostvarivanja prava sufinanciranja sportskih udruga članica Zajednice sportskih udruga Grada Varaždina te temeljem zakona o sportu (“narodne novine” broj 71/06, 150/8, 124/10, 124/11, 86/12, 94/13, 85/15, 19/16) mogu obavljati djelatnost sporta.

**IV.**

 Ponuda za provedbu Programa javnih potreba Grada Varaždina podnosi se u pisanoj formi i **obavezno** treba sadržavati slijedeće elemente:

* *ispunjene obrasce upitnika koji se mogu podići*:
* u prostorijama Zajednice sportskih udruga Grada Varaždina, Graberje 31, 42000 Varaždin;
* na internet stranici Zajednice sportskih udruga Grada Varaždina – [www.varazdin-sport.hr](http://www.varazdin-sport.hr)
* na internet stranici Grada Varaždina – [www.varazdin.hr](http://www.varazdin.hr)
* *presliku osobne iskaznice odgovorne osobe*
* *sadržaj programskih aktivnosti,*
* *presliku* ***važećeg*** *Rješenja o upisu u Registar udruga Republike Hrvatske, odnosno drugog mjerodavnog Registra, kao i presliku važećih upisa promjena u Registar, ukoliko iste postoje,*
* *presliku isprave kojom se dokazuje stručna sprema odnosno stručna osposobljenost svih osoba koje obavljaju stručne poslove.*

**V.**

 Sportske udruge, članice Zajednice sportskih udruga Grada Varaždina, koje ne dostave prijedloge za financiranje sportskih programa u 2019. godini, ne mogu participirati ni u jednom segmentu Programa javnih potreba u sportu Grada Varaždina za 2019. godinu.

**VI.**

 Ponude za provedbu Programa javnih potreba dostavljaju se poštom preporučeno ili neposrednom dostavom na adresu iz točke VII. ovog Natječaja, zaključno do **10. rujna 2018. godine**.

 Prijave za ponudu programa s nepotpunim podacima, kao i prijave koje se ne dostave u određenom roku, **neće se razmatrati ni uvrstiti** u prijedlog Programa javnih potreba u sportu Grada Varaždina za 2019. godinu.

**VII.**

 Ponude Programa predaju se u zapečaćenoj omotnici na kojoj treba stajati puni naziv/ime i adresa ponuditelja, na adresu:

**ZAJEDNICA SPORTSKIH UDRUGA GRADA VARAŽDINA, GRABERJE 31, 42000 VARAŽDIN**

s napomenom:

**"PONUDA ZA PROVEDBU PROGRAMA JAVNIH POTREBA GRADA VARAŽDINA U SPORTU U 2019. GODINI ”.**

**VIII.**

 Sve udruge čiji programi budu prihvaćeni i uvršteni u Program javnih potreba Grada Varaždina u sportu u 2019. godini o istome će biti obaviješteni pisanim putem.

 Glavni tajnik:

 Patrik Koščak, prof.